recursal/SuperWikiNEXT-32B huggingface dataset:
Калиграфска изведба на рубаи што му се припишува на Омар Кајам од Бодлејан МС. Оузли 140
**Рубаи** или **рубијат** (арап. رباعیات) значи четиристишие во периската литература.

Римската шема е ААБА (понекогаш АААА).

Оваа стихова форма е популаризирана во делото на разни славни персиски поети меѓу кои Абдулхасан Рудаки, Омар Хајам и Захирадин Мухамед Бабур. Еве пример-песна од Омар Хајам:

32
Во младите дни за знание бев жеден,
Филозофи барав — се мислев за 
беден...
Чув многу...Но ете, низ истата порта
Излегувам, низ која и влегов јас жеден.
Кај подолгите песни со рубајска римска шема, понекогаш неримуваниот стих на моменталната строфа станува римата на следната строфа. Со други зборови шемата се продолжува со ААБА ББВБ ВВГВ итн... Затоа ова понекогаш се нарекува „преплетени рубаи". Структурата може да биде и циклична ако го поврземе неримуваниот стих на последната строфа со првата строфа: ШШАШ.

Наводи
------

1. ↑  *Стара персиска лирика*, изб. и преп: Томе Арсовски, „Кочо Рацин", Скопје, 1960

Надворешни врски
----------------

* З.М. Бабур - рубаи Архивирано на 10 август 2007 г. (македонски)
**Сонатата за кларинет и пијано ин Ес** е дело на еден од најпознатите реномирани македонски композитори - Благој Цанев. За ова дело тој бил добитник на наградата „11 Октомври".

Работена во три става со класична формална шема. Основниот музички колорит во сонатата е постигнат со употреба на зголемениот тризвук. Сите три става на делото се тематски поврзани. Првиот став почнува со вовед по кој следува експонирањето на главните мисли - првата и втората, кои меѓусебно се контрастни. Вториот став е триделна песна во која еден фрагмент е изработен канонски, врз основа на втората тема од воведниот став. Третиот, финален став - рондото, започнува со вовед, како и првиот став, а неговата главна тема произлегува од првата музичка мисла на почетниот став, донекаде изменета и презентирана со помали нотни вредности.

Наводи
------

1. ↑  Драгослав Ортаков, „Музичката уметност во Македонија", стр. 135
**Сондре Холст Енгер** (норвешки: *Sondre Holst Enger*; р. 17 декември 1993

) — поранешен норвешки професионален друмски велосипедист, кој возел професионално во периодот 2012-2020 за пет различни екипи.

Бил именуван во почетниот состав за Тур де Франс 2016.

Откако се повлекол, Холст Енгер објавил дека сака да се занимава со дрварство.

Достигнувања
------------

2011
3. Национално хронометарско јуниорско првенство
8. Европско друмско јуниорско првенство
10. Светско хронометарско јуниорско првенство
10. Краен пласман ГП Данска
2012
3. Рингерике ГП
2013
1.  Национално друмско првенство под 23 години
1. Краен пласман Куп де насионс Вил Сагене
1. Бодовен пласман
3. Светско друмско првенство под 23 години
3. Краен пласман Трка околу Норвешка
1.  Пласман за млад возач
3. Рингерике ГП
6. Хаделанд ГП
6. Скиве-Лебет
2014
1.  Национално друмско првенство под 23 години
5. Светско друмско првенство под 23 години
5. Краен пласман Трка на Фјордовите
8. Европско друмско првенство под 23 години
2015
1. Етапа 1 Трка околу Австрија
2016
1. Етапа 6 Трка околу Хрватска
2. Краен пласман Тур де Пикарди
3. Краен пласман Трка околу Норвешка
1.  Бодовен пласман
4. Национално друмско првенство
8. Јуроајс Класик
2018
1.  Бодовен пласман Трка околу Норвешка
2. Трофео Поререс-Феланит-Сес Салинес-Кампос
3. Класик Венендал-Венендал

Наводи
------

1. ↑  „Sondre Holst Enger". *Аг2р-Ла Мондијал*. EUSRL France Cyclisme. Архивирано од изворникот на 2017-09-22. Посетено на 12 February 2017.
2. ↑  „2016 > 103rd Tour de France > Startlist". *ProCyclingStats*. Посетено на 30 јуни 2016.
3. ↑  Ryggvik Karlsen, Jørgen (26 January 2021). „La opp og ble snekker: – Jeg kan spise så mye burger jeg vil" [He quit and became a carpenter: - I can eat as much burger as I want]. *TV 2 Sport* (Norwegian). TV 2. Посетено на 23 February 2021.CS1-одржување: непрепознаен јазик (link)

Надворешни врски
----------------

* Сондре Холст Енгер на Ризницата ?
* „Достигнувања на Сондре Холст Енгер". Cycling Archives.
* „Достигнувања на Сондре Холст Енгер". Cycling Quotient.
* „Достигнувања на Сондре Холст Енгер". ProCycling.
**Синтисајзерски поп** (скр. *синт поп* познат и како **електропоп** или **технопоп**) е жанр намузика во кој доминантниот музички инструмент е синтисајзерот. Потекнува како дел од движењето Нов Бран од доцните 1970-ти до средината на 1980-тите и сѐ уште продолжил да постои и да се развива.

Црно -бела фотографија на четворица членови на Крафтверк на сцената, секој со синтисајзерKraftwerk, едно од главните влијанија врз синти-попот, во 1976

Наводи
------

1. ↑  T. Cateforis, *Are We Not New Wave?: Modern Pop at the Turn of the 1980s* (Ann Arbor, MI: University of Michigan Press, 2011), ISBN 0472034707, p. 52.

Библиографија
-------------

* *Depeche Mode & The Story of Electro-Pop*, Q/Mojo magazine collaboration, 2005.
* *Electronic Music: The Instruments, the Music & The Musicians* by Andy Mackay, of Roxy Music

Надворешни врски
----------------

* Линија на електро и синтпопот Canadian Broadcasting Company
* Synthpop на интернет
* Синтпоп ресурси Архивирано на 3 декември 2009 г.
**„Сонетен венец"** (словенечки: *Sonetni venec*) — поема во облика на сонетен венец за животната љубов на авторот Франце Прешерн. Поемата е составена од 14 сонети и една магистрала. Таа е една од најзначајните поетски дела во словенечката книжевност и во творечката дејност на Франце Прешерн. 

Поетот Франце Прешерн за Словенците направил голем историски подвиг, односно ја пробил гробницата на дотогашната провиненциско-поучна литература, а словенечкиот јазик го култивирал во современ разумен уметнички слог и поезијата ја конституира како вистинска поезија. Поемата е издадени во 1834 година и централни мотиви во поемата се несреќната љубов на Прешерн и несреќната сакана татковина.

Текст
-----

**„Сонетен венец"**  

  

**I**  

Нов, за Словенецот, поето венец плете,   

тој сплет е од петнаесет сонети,   

та „магистралот" на крај што ќе се срети  

складностите на сите нив ги сплете.  

  

Од него извира, во него пак е, ете,  

во секој сонет стих од него чети;  

и секој краен стих, стих првен ќе ти вети  

на сонет нов. Поетот таков сплет е.  

  

Сал една љубов мислите ги рои,  

кај да е потем потем тие ноќ да спале,  

се будат, зората штом плисне лачи свои.  

  

На мнојот живот ти си *магистрале*  

што мене за о смртта ми го дале;  

ал-спомен е на рани мои, на фалби твои.  

  

--- *Повеќе...*

Наводи
------

1. ↑  Гане Тодоровски, Примери од литературата, Скопје, 1993 г.
2. ↑  Борис Петерну, Примери од литературарта, Скопје, 1993 г.

Надворешни врски
----------------

* „Сонетен венец" на Викиизвор.
| 
Поврзано |
| --- |
| * Настани во 718 година
* Државни водачи по година
 |

Ова е **список на државни водачи, премиери, и други водачи**  во **718** година. 
Ова е **список на државни водачи** во 718 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Рој Морис Кин** (роден на 10 август 1971) — ирски поранешен фудбалер и менаџер. Во својата 18-годишна играчка кариера, тој играше за Коб Рамблерс, Нотингем Форест, и Манчестер Јунајтед, пред да ја прекине својата кариера во тимот на Селтик. Кин беше доминантен централен играч во халфовата линија, познат по својот агресивен и високо конкурентен стил на игра, однос, кој му помогна да стане капитен на Манчестер Јунајтед од 1997 година па сè до неговото заминување во 2005 година, откако се приклучи на клубот во 1993-тата година. Кин помогна во Јунајтед да се постигне период на постојан успех во повеќе од 12 години во клубот.

Тој играше на меѓународно ниво во поголемиот дел од својата кариера, претставувајќи ја Фудбалската репрезентација на Република Ирска во текот на еден период од 14 години, од кои повеќето ги поминал како капитен. Тој играше во секој натпревар на Република Ирска на Светското првенство 1994-тата во САД, но тој исто така беше испратен дома пред почетокот на мундијалот во 2002 година по инцидентот со селекторот на репрезентацијата Мик Мекарти.

За време на неговата прва сезона како менаџер на Сандерленд, тој го преземал клубот од 23-то место во првенството за да ја освои лигата и да избори промоција во Премиер лигата. Пристигнувањето на Кин беше цитирано како катализатор за обновување на Сандерленд. Тој успеа да го спаси Сандерленд од испаѓање во сезоната 2007-08, но во неговата втора сезона како менаџер тој ја напушта својата функција во Сандерленд кога тимот се наоѓаше во зоната за испаѓање. Во април 2009 година, тој беше назначен како менаџер на Ипсвич Таун, но беше отпуштен од страна на клубот во јануари 2011 година поради слабите резултати со нив, поради кои тимот беше 19-ти во првенството.

Титули
------

### Како играч

#### Манчестер Јунајтед

* Премиер лига  : 1993-94, 1995-96, 1997-98, 1998-99, 1999-2000, 2000-2001, 2002-03
* ФА Куп : 1993-94, 1995-96, 1998-99, 2003-04
* ФА Комјунити Шилд : 1993, 1996, 1997, 2003
* Лига на Шампиони  : 1998-99
* Интерконтинентален Куп : 1999

#### Селтик

* Шкотска Премиер лига : 2005-06
* Шкотски Лига куп : 2005-06

### Како менаџер

#### Сандерленд

* Чемпионшип лига  : 2006-07

Надворешни врски
----------------

* Career photos on BBC Online
* BBC Wear – Roy Keane's Прв ден на работа во Сандерленд
* English Football Hall of Fame Profile Архивирано на 22 јуни 2008 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 19032284
* LCCN: n2001096065
* ISNI: 0000 0000 4570 239X
* GND: 173614914
* NDL: 00935685

 |

 |
| 
Поврзано |
| --- |
| * Настани во 728 година
* Државни водачи по година
 |

Ова е **список на државни водачи, премиери, и други водачи**  во **728** година. 
Ова е **список на државни водачи** во 728 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Паркот замок во центарот на Бристол, каде секоја година се одржува главниот Ден на гордоста
**Pride Bristol** била непрофитна организација во Бристол, Англија, која работела на промовирање на ЛГБТ еднаквоста на југозапад и организирала еднонеделен фестивал на гордоста во јули секоја година. Нивното мото било „Прославување на различноста, шампионска рамноправност, низ југозападот".

Pride Bristol ги организирала своите први настани кога била основана во 2010 година, вклучувајќи ја и првата ЛГБТ парада на гордоста на Бристол, прикажувајќи го Лондонскиот фестивал за лезбејки и хомосексуалци во The Watershed, шоу во Хиподромот Бристол, еднократна изведба на Рона Камерон во Метрополис и книжевни критики од Стела Дафи и Пол Барстон во Арнолфини. Соник настапил како главен чин за главниот Ден на гордоста, заедно со Le Gateau Chocolat на La Soirée, на фестивал на кој присуствувале повеќе од 20.000 луѓе, кој бил прогласен за најдобар фестивал во Бристол од страна на *Venue*.

Pride Bristol 2011 траел од саботата на 9 до неделата на 17 јули и вклучувало шопинг, театар, филм, уметност, литература, историски и неколку спортски настани. Самиот Ден на гордоста бил во саботата на 16 јули и вклучувал парада низ градот и фестивал во замокот Парк со Келис како главен чин, поддржан од Клер Мегваер и отворен од Питер Тачел.

Откако бил основан во 2010 година, Pride Bristol се враќал секоја година, управуван од We Are Fest CIC, сместен во паркот замок во Бристол (иако на College Green за 2011 година).

Наводи
------

1. 1 2  „Pride Bristol 2011". Pride Bristol. 2011. Посетено на 2011-05-29.
2. 1 2 3  „News". Pride Bristol. 2011. Посетено на 2011-05-29.
3. ↑  „Pride Week". Pride Bristol. 2011. Архивирано од изворникот на 7 April 2011. Посетено на 2011-05-29.
4. ↑  „Main Arena". Pride Bristol. 2011. Посетено на 2011-05-29.[*мртва врска*]

Надворешни врски
----------------

* Веб-страница We Are Fest
* Веб-страница на Бристол Прајд

Предлошка:LGBT topics in the United KingdomПредлошка:Pride parades
**Оптичкиот микроскоп**, кој често се нарекува **светлосен микроскоп**, е вид на микроскоп кој користи видлива светлина и систем на леќи за да ги зголемува сликите на малите субјекти. Оптичките микроскопи се најстариот дизајн на микроскоп и се веројатно измислени во нивната сегашна сложена форма во 17 век. Основните оптички микроскопи можат да бидат многу едноставни, иако многу комплексни дизајни имаат за цел да ја подобрат резолуцијата и примерочниот контраст.

Сликата од оптички микроскоп може да биде зафатена со нормални, фотосензитивни камери за да генерира микрограф. Првобитните слики беа заробени од фотографски филм, но современите случувања во *CMOS* и фотоапаратите со камера со полнење (*CCD*) овозможуваат снимање на дигитални слики. Сега се достапни чисти дигитални микроскопи кои користат *CCD* камера за испитување на примерокот, прикажувајќи ја добиената слика директно на компјутерски екран без потреба од окулар.

Алтернативите на оптичка микроскопија, кои не користат видлива светлина, вклучуваат скенирачка електронска микроскопија и преносна електронска микроскопија.

На 8 октомври 2014 година, Нобеловата награда за хемија била доделена на Ерик Бециг, Вилијам Моернер и Стефан Хел за „развој на супер-решена флуоресцентна микроскопија", која носи „оптичка микроскопија во нанодимензијата".

Наводи
------

1. ↑  Ritter, Karl; Rising, Malin (8 October 2014). „2 Americans, 1 German win chemistry Nobel". *AP News*. Архивирано од изворникот на 11 October 2014. Посетено на 8 October 2014.
2. ↑  Chang, Kenneth (8 October 2014). „2 Americans and a German Are Awarded Nobel Prize in Chemistry". *New York Times*. Архивирано од изворникот на 9 October 2014. Посетено на 8 October 2014.

Надворешни врски
----------------

* Антички микроскопи
* Историски микроскопи
* The Golub Collection
* *Молекуларно изразување*
* Семрежен прирачник за микроскопи
* OpenWetWare
* База насочена кон ќелијата

|  |  |
| --- | --- |
| Stub icon | *Оваа статија технологијата е никулец. Можете да помогнете со тоа што ќе ја проширите.** п
* р
* у
 |
| Откриени астероиди: 1 |
| --- |
| 505 Кава | 21 август 1902 |

Фрост околу 1910 г.
**Ројал Харвуд Фрост** (англиски: *Royal Harwood Frost*; 25 февруари 1879

 – 11 мај 1950

) — американски астроном 

Роден е во Сејлем, Масачусетс како четврто дете на Олбинус Фини и Ема Џејн Ричардсон.

Од 1896 до 1908 г. работел како помошник-астроном во Харвардската опсерваторија, под водство на Едвард Чарлс Пикеринг. Од 1902 до 1905 г. работел во опсерваторијата во Арекипа (Перу), каде користел 24-inch f/5,6 Брусов фотографски рефрактор (изработен во 1893 г.). Набљудувајќи ги маглините ја следел техниката на Делајл Стјуарт, направил фотографии со четиричасовна изложеност и ги објавил во Harv. Ann. 60, 179 (1908). 

Открил вкупно 454 нови објекти, заведени во второто издание на „Индекс-каталог" (IC II) Во 1926 г. по преместувањето на телескопот „Бојден" во Блумфонтејн (ЈАР), Фрост добил понуда да работи на Харвард, но не ја прифатил, туку останал во Перу, отворајќи бачило во Тинго.

Подоцна се преселил во Форт Ворт, Тексас и работел како сметководител во нафтено претпријатие. По извесно време, заминал во Шривпорт, Луизијана и таму починал.

Надворешни врски
----------------

* Биографија на Ројал Харвуд Фрост



1. ↑  *Second Index Catalogue of Nebulae Found in the Years 1895 to 1907; with Notes and Corrections to the New General Catalogue and to the Index Catalogue for 1888 to 1894*, Mem. Roy. Astron. Soc. том 59, дел 2, стр. 105, 1908.
| 
Поврзано |
| --- |
| * Настани во 752 година
* Државни водачи по година
 |

Ова е **список на државни водачи, премиери, и други водачи**  во **752** година. 
Ова е **список на државни водачи** во 752 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Првата Шпанска Република** бил политички режим кој функционирал во Шпанија со воведување на парлементарно управување во периодот од 11 февруари 1873 и 29 декември 1874 година, кога генералниот Мартинес Кампос дал проглас со кој го означил почетокот на Бурбонската реставрација односно обнова на Шпанија. Републиката била прогласена по абдикцијата на кралот на Шпанија Амадеј I на 10 февруари 1873 година. Така, следниот ден, на 11 февруари Шпанија била прогласена за република со парламентарно мнозинство составено од радикали, демократи и републиканци.

Републиканските водачи планирале формирање на федерална република, но по тоа прашање не се изјасниле веднаш, туку тие сакале да формираат т.н. кортеси, односно општини. Радикалите претпочитале и се изјасниле за унитарна држава. Првично, радикалите биле мнозинство во власта, приклучувајќи им се сите оние кои веќе биле прогонети од револуцијата во 1868.

Првиот обид на републиканците во историјата на Шпанија им претставувало едно кратко искуство, кое се одликувало со длабока политичка и социјална нестабилност и насилство. Републиката била управувана од страна на четири одделни претседатели- Естанислао Фигуерас, Франсиско Пи, Николас Салмерон и Емилио Кастелар. По само единаесет месеци бил направен државен удар при кое на власт дошол Франциско Серано.

Во меѓувреме избиле три граѓански војни: трета Карлишка војна, Кантоналната ревојуција и Десетгодишната војна. Најтешките проблеми за консолидација на режимот биле недостатокот на вистински републиканци, односно нивната поделба помеѓу федералисти и унитаристи, и недостатокот на поддршка. Овие војни довеле до слабеење на позициите на републиката.
| 
Поврзано |
| --- |
| * Настани во 753 година
* Државни водачи по година
 |

Ова е **список на државни водачи, премиери, и други водачи**  во **753** година. 
Ова е **список на државни водачи** во 753 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Прашници на амарилис (Amaryllis)
**Прашник** (лат. *stamen*) — машки полов орган кај растенијата, кој во себе го создава поленот. Настанал од листоликите микроспорофили на примитивните голосеменици - предци на скриеносемениците. Збирот на сите прашници во цветот се нарекува **андрецеум** (Androeceum).

Градба
------

Во најголем број случаи прашникот се состои од прашников конец (filamentum) на чиј врв се наоѓа прашница (anthera). Понатаму, прашницата ја чинат две полуантери (thecae) кои ги поврзува продолжението на прашниковиот конец (conectiv). Самите тие, со една попречна преграда, се поделени на две поленови ќеси (loculi). Прашникот е хомологен на микроспорофилите, а прашниковите ќеси на микроспорангиите.

Стадиуми на развој
------------------

Листот од кој настанува прашникот, во почетните стадиуми од развојот претставува испупчен (конвексен) израсток (т.н. примордија) кој расте и му дава стапчеста творба, од која ќе се развијат прашниковиот конец и поленовите ќеси. Претпоставката дека прашниците, како и толчникот, настануваат од листот, ја потврдуваат и претворањата на овие органи во листолики, зелени органи кај некои цветови. Тоа се случува поради надворешните агенси, како што е каснувањето на инсектите.

Распоред на прашникот
---------------------

Распоредот на прашникот во цветовите е спирален и во циклуси. Бројот и изгледот на прашникот е важна системска одлика. На пример, повеќето фамилии на уснатици имаат четири прашници, од кои два се подолги, а крстовидните имаат шест прашници, од кои четирите долги настанале со делба на два прашника. Ако прашниците прават еден круг, таквиот андрецеум е *хаплостемон*.

Кај многу видови прашниците се распоредени во два круга и таквиот андрецеум се нарекува *диплостемон*. Таков е случајот кај фамилијата лилјани, на пример. Има уште и *обдиплостемон*. Кај фамилијата орхидеи доаѓа до сраснување на прашникот со столпчето на толчникот, но и кај други видови е забележано сраснување на прашникот и другите делови на цветот, како што се венечните ливчиња.

Улога
-----

Главна улога на прашникот е да произведува полен, но може да има и други улоги. Во случај на редукција на венчето можe да ја преземe улогата на овие ливчиња, односно со своите живи бои да ги привлекува опрашувачите, каков што е случајот кај родот Melaleuca. Исто така, на прашникот му се припишува и улога на жлезда, односно улога на нектариум, како кај кукурекот. Во овој случај, прашниците кои ги заменуваат нектариумите немаат способност за создавање поленови зрна и се нарекуваат *стаминодии*.

Наводи
------

1. ↑  Plant anatomy, Encyclopædia Britannica
| 
Поврзано |
| --- |
| * Настани во 717 година
* Државни водачи по година
 |

Ова е **список на државни водачи, премиери, и други водачи**  во **717** година. 
Ова е **список на државни водачи** во 717 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Општ каталог на маглини и јата** (англ. *General Catalogue of Nebulae and Clusters*, **GC**) — астрономски каталог од англискиот научник Џон Хершел објавен во 1864 г. Заедно со други наоди, овој каталог е основа за подоцнежниот Нов општ каталог (1880-ти), составен од Ј.Л.Е. Дрејер. Општиот каталог содржи разни маглини, заведени во 5.079 записи, од кои половина се откритија на таткто Вилијам Хершел, а половина на синот Џон. Подоца излегло и посмртно дополнување на ова издание, наречено „Општ каталог на 10.300 повеќекратни и двојни ѕвезди" (*General Catalogue of 10,300 Multiple and Double Stars*).

Поврзано
--------

* Каталог на маглини
* Нов општ каталог (NGC)
* Индекс-каталог (IC)
* Преработен нов општ каталог
* Преработен индекс-каталог
* Категорија:NGC објекти
* Категорија:IC објекти

  


|  |  |
| --- | --- |
| Stub icon | *Оваа статија од областа на астрономијата е никулец. Можете да помогнете со тоа што ќе ја проширите.** п
* р
* у
 |
**Сојузот на руски писатели и новинари во Париз** (руски: *Союз русских писателей и журналистов в Париже*) ― книжевна организација создадена во јули 1920 година. Во 1921 година Иван Бунин бил избран за прв претседател, а една година подоцна ќе го наследи Павел Миљуков, кој ја извршувал оваа функција многу години. Друг верен соработник бил Владимир Зелер, секретар на Сојузот триесет години.

Меѓу членовите на извршниот комитет на Сојузот биле Алексеј Н. Толстој, Сергеј Пољаков, Д.С. Мирски; подоцна Александар Јаблоновски, Константин Балмонт, Валентин Булгаков, Александар Куприн, Марк Слонин, Сергеј Варшавски, Сергеј Ефрон, Борис Зајцев, Иван Шмељов, Марк Алданов, Дон Аминадо, Надежда Тефи, Саша Чјорни, Кирил Зајцев, Вадим Руднев. Сојузот немал свое издаваштво, делата на нејзините членови биле објавувани претежно од „Petropolis Publishers", како и од *списанието „Современные записки"* (Современи записи) и од *весникот „Возрождение"* („Преродба"). Додека нацистичките германски трупи влегле во Париз, Сојузот на руски писатели и новинари во Париз се распаднал.

Наводи
------

1. ↑  Bocharova, Z. Russian Exiles in 1920s-1930s. Collection of documents // Русские беженцы: проблемы расселения, возвращения на Родину, урегулирования правового положения. (1920-1930-е годы) (Сборник документов и материалов). 2001.
2. ↑  Русский Париж / Russian Paris (pdf). - www.bsu.by
**Сојузна статистичка служба на Германија** (германски: ***Statistisches Bundesamt***, кратко **Destatis**) — сојузна агенција на Германија. Таа е дел од сојузното министерство за внатрешни работи на Германија.

Службата е одговорно за собирање, обработување, објавување и анализирање статистички информации поврзани за економијата, општеството и животната средина. Целта е обезбедување објективни, независни и висококвалитетни статистички информации за целата јавност. Вработени се околу 2.780 лица распоредени низ канцелариите во Висбаден, Бон и Берлин.

Канцеларијата во Висбаден е главното седиште и ја има најголемата библиотека специјализирана за статистичка литература во Германија. Во нејзе е сместен и претседателот на службата, кој по традиција, но не врз основа на самата служба, претставува службеник за надгледување на изборите. На ова место, тој или таа е надгледувач на изборите за германскиот парламент („Бундестаг") и Европскиот парламент.

Берлинската информациска точка е сервисен центар на сојузната служба во германскиот главен град и обезбедува информации и совети за германската влада, други сојузни власти, амбасади, индустријата и јавноста, здруженија и сите, кои се заинтересирани за официјалната статистика во Берлин и Бранденбург.

Поврзано
--------

* Список на статистички служби во Германија

Надворешни врски
----------------

* Официјална страница

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 143006772
* LCCN: no91019757
* ISNI: 0000 0001 1482 0825
* GND: 2116281-5
* SUDOC: 026358980
* BNF: cb11862233x (податоци)

 |

 |
Се служи со кечап, гарниран со  магдонос
**Ролат од месо** е јадење од мелено месо измешано со други состојки и формирано во форма на леб, а потоа печено. Ролат од месо е обично направено од мелено говедско месо, иако јагнешко, свинско, телешко, живина и морски плодови исто така се користи.

Историја
--------

Ролат од месо бил спомнат во збирка на рецепти од римско време, од 5 век. Ова  е традиционално германско, скандинавско и белгиско јадење, а го има и во Холандија. Американскиот Ролат од месо го готвеле Американците дојдени од Германија  во Пенсилванија во Колонијално време. Но во современа смисла, во Америка се појави кон  крајот на 19 век.

Наводи
------

1. ↑  Meatloaf history in US
**Скребатински манастир** — манастир во југозападна Македонија, во близина на селото Скребатно.

Местоположба
------------

Манастирот се наоѓа над селото Скребатно. До неговите порти води асфалтиран пат.

Градби
------

Во склоп на манастирот влегуваат една црква, помошни објекти, конак и трпезарија.

### Црква „Успение на Пресвета Богородица"

Главна статија: Црква „Успение на Пресвета Богородица" - Скребатно
Црквата се верува дека потекнува од XVI век, која значително била поправена во 1922 година. Била обновена и доградена во 2003 година.

### Други објекти

Манастирот поседува огромна одржувана ливада, чешма, како и дебели сенки, погодни за одмор и рекреација. Во склоп на манастирот се наоѓаат објекти каде може да се приготвува храна, а манастирот поседува и црковна кујна.

Собир на Голема Богородица
--------------------------

Секоја година, манастирот организира општонароден собир на празникот Голема Богородица, кога се собираат и повеќе од 5.000 гости од земјата и од странство. За време на собирот се организираат два настани, лицитација на црковниот бајрак и ордија (заеднички ручек).

### Лицитација на бајрак

Церемонијата започнува со кревање на црковните бајраци и икони, со кои се врши обиколување на црквата. На чело на поворката е свештеникот, а по него одат носителите на бајраците и иконите. Откако ќе се завртат три круга, поворката запира во црковниот двор, каде што започнува лицитацијата. Право на учество имаат сите на собирот. На крајот, оној што ќе даде најмногу станува кум и сопственик на бајракот до следниот празник.

### Ордија

На празникот Голема Богородица се колат околу 50 јагниња и се готви заеднички ручек во десетина казани. Сето тоа е долгогодишна традиција, која настанала така што некогаш некој овчар заедно со своето стадо бил зафатен од големо невреме. Од невремето бил спасен така што се молел на Богородица и ветил дека секоја година ќе дарува по 3 овци. Така, на овој ден се дели благословен ручек на ливадата до црквата. Ручекот се послужува во земјени чинии и дрвени лажици.

Галерија
--------

* Уредениот дворУредениот двор
* Манастирската чешмаМанастирската чешма
* КонакотКонакот
* Поглед на конакотПоглед на конакот
* ЛивадатаЛивадата
* Манастирскиот дворМанастирскиот двор
* Гробишта во манастирскиот дворГробишта во манастирскиот двор
* Уредена ливадаУредена ливада

Наводи
------

1. 1 2 3 4  „Скребатно". *Рурален развој Охрид* (англиски). 2018-10-26. Архивирано од изворникот на 2019-12-09. Посетено на 2019-12-09.

Надворешни врски
----------------

* Скребатински манастир на Ризницата ?
**Раѓањето на Венера** (италијански: *Nascita di Venere* — слика на италијанскиот уметник Сандро Ботичели, најверојатно направена во средината на 1480-тите години. Таа го отсликува митот за раѓањето на божицата Венера (Афродита). Денеска, сликата се наоѓа во галеријата Уфици во Фиренца.

Биографија Џорџо Вазари споменува дека сликите на Ботичели „Раѓањето на Венера" и „Пролет" се наоѓале во вилата „Кастело" во Фиренца, која била во сопственост на Козимо де Медичи. Голем дел од експертите по историја на уметноста прифаќаат дека сликата била насликана за Лоренцо ди Медичи, брат на Лоренцо де Медичи, во 1486 година. Подоцнежни извори потвриле дека Лоренцо ја поседувал „Пролет", а целосем доказ дека токму тој ја нарачал на *Раѓањето на Венера* денеска не постои.

Се смета дека како модел за ликот на Венера била Симонета Веспучи, која најверојатно е родена во Портовенере.

Наводи
------

Надворешни врски
----------------

|  |  |
| --- | --- |
| Ризница | „Раѓањето на Венера (Ботичели)" на Ризницата ? |

* University of Birmingham: Dr David Hemsoll, *The Birth of Venus* – mini-lecture
* ArtSleuth: *The Birth of Venus* – That Obscure Object of Desire
**Скриена Вистина** е романтична мексиканска теленовела. Серијата е снимена во Мексико, во текот на 2006 година, со 120 епизоди. Серијата во времето на прикажување во Мексико имаше една од најдобрата гледаност.

Синопсис
--------

Првиот пар во приказната се Давид Хеновес и Габриела Гуилен, драга и интелегентна девојка, која работи како келнерка во ресторанот кој го води Давид. Другиот пар се Хуан Хосе, кој невин во затвор 11 години и Алехандра, богата архитектка во која Хуан се заљубуил на прв поглед и одлучува да се бори за нејзината љубов. Приказната започнува кога Габриела и нејзината сестра Хулиета се вработуваат во ресторанот на Давид на кој веднаш му се допаднува Габриела. Но, тој не е единствениот, бидејќи неговиот партнер Карлос исто така е инспириран од нејзината убавина, па стануваат двајца соперници. Иако Габриела е заљубена во Давид, таа почнува да се сомнева во неговата искреност. Особено помеѓу нив двајцата пораснува тензијата кога Габриела го запознава Леонардо, полицаец кој станува нејзин заштитник. Месеците минуваат додека Габриела самата себе не си признава дека е заљубена во Давид. Сепак нивната врска ќе биде зачинета со конфликти и тешкотии кои ќе ги прават сплетките на Карлос и љубомората на Давид. Габриела не знае дека нејзиниот татко и таткото на Давид со години делат мрачна тајна. Кога таткото на Давид, Марио заболува од неизлечлива болест загрижен е за наследството на син му заради злобниот партнер Адолфо. Поради тоа го бара таткото на Габриела да го преземе неговото место додека не се реши со партнерскиот однос со Адолфо. Внуката на Марио, Алехандра е единствена која ја знае оваа тајна и како архитектка ќе му помогне да го изгради тунелот како би бил во врска со својот двојник. Хуан Хосе се заљубува во неа откако ќе ја види, а класните разлики спречуваат кога Хуан ненадејно ќе добие наследно богатство кое ќе му помогне да и се приближи, и да склопи партнерство со Марио и таткото на Габриела, Фаусто како би ги решил нерешените сметки со злобниот Адолфо. Полицаецот Леонардо Фаидела ќе игра важна улога во истрагата на криминалите на Адолфо.

Улоги
-----

| Глумци | Ликови |
| --- | --- |
| Галилеа Монтијо | Габриела |
| Габриел Сото | Давид |
| Хулио Алеман | Адолфо |
| Алехандра Барос | Алехандра |
| Едуардо Јанез | Хуан Хосе |
| Марија Сорте | Јоланда |
| Хари Геитнер | Леонардо |
| Марко Мендез | Карлос |
| Фабијан Роблес | Роберто |
| Маргарита Магања | Берта |

Скриена Вистина на Балканот
---------------------------

Хрватска:НоваТВ (прекината после 90 епизода)

Надворешни врски
----------------

* Официјално мрежно место Архивирано на 8 септември 2007 г.
* Сериалс.ру Архивирано на 30 август 2007 г.
Паштицада
**Паштицада** е традиционално и репрезантативно јадење кое се спрема од говедски бут во специјален сос и е мошне омилено јадење во Хрватска. Често се нарекува и далматинска паштицада, бидејќи потекнува од Далмација. Во Далмација, секое семејство и секој регион има свој рецепт за ова празнично јадење. За да се направи, потребна е долга подготовка: прво, месото се шпикува со лук, каранфилче, морков и сланина, потоа се маринира т.е. се остава да отстои преку ноќ (најмалку), во оцет разблажен со вода и вино. Потоа маринираното говедско месо се динста полека, заедно со кромид, лук, корен од магдонос, морско оревче, сливи, сос од домати со додавање на вода и вино (прошек). Динстањето може да трае и до 5 часа што зависи од месото. По готвењето, зеленчукот се пасира и се меша во сосот. Во Далмација, тоа е оброк кој се подготвува за важни празници, вклучувајќи свадби. Обично се служи со њоки или домашни тестенини.

Потеклото на паштицада не е познато, но се претпоставува дека е поврзано со варијанти на слични јадења од Грција, источна Италија, па дури и од јужна Франција. Далматинската паштицада има многу сличности со француското јадење дауб, иако не се знае дали тие имаат заедничко потекло. Најстариот запишан рецепт е од Дубровник, и датира од XV век. Во далматинското село Велико Брдо, на подножјето на Биоково, над крајбрежниот град Макарска, традиционално се служи паштицада на 30 септември за одбележување на денот на Свети Јероним, светецот-заштитник на селото.

Надворешни врски
----------------

* Рецепт coolinarka
* Рецепт на recepti.hr
**Раја** (од арап. **رعايا‎‎**[ra`aya], множина од арапски: رعيّة [ra`iya]; османски турски: رعايا; турски: *râya* или турски: *reaya*) — припадници на нижата класа на османлиското општество кое плаќало даноци, за разлика од аскерот (вишата класа) и кулата (робовите). Рајата сочинувала повеќе од 90% од општото население на милетските заедници. Во муслиманскиот свет, раја буквално значи *поданик* на влада или владетел. Раја (буквално „припадници на стадото") вклучувала христијани, муслимани и Евреи кои биле оданочувани за поддршка на државата и придружната „професионална османлиска" класа.

Меѓутоа, како и во тогашната и во современата употреба, поимот се однесувал на немуслиманското население, кое уште се нарекувало зими.   Зборот понекогаш погрешно се преведува како „стока" наместо „стадо" или „поданик" за да се нагласи понискиот статус на рајата.

Во ранот Османлиско Царство, членовите на рајата немале право на воена служба, но од крајот на 16 век, муслиманската раја го добила ова право, за жал на некои од владејачките класи.

Поврзано
--------

* Дервенџија
* Каурин
* Џизија
* Милет (Отоманско Царство)

Наводи
------

1. ↑  „раја" — Дигитален речник на македонскиот јазик
2. ↑  „раја" — Официјален дигитален речник на македонскиот јазик
3. ↑  Sugar 1996. sfn error: no target: CITEREFSugar1996 (help)
4. ↑  Collaborative International Dictionary of English v.0.48, "Rayah \Ra"yah\ (r[=a]"y[.a] or r[aum]"y[.a]), n. [Ar. ra'iyah a herd, a subject, fr. ra'a to pasture, guard.] A person not a Mohammedan (i. e. Muslim), who pays the capitation tax. (Turkey) (1913 Webster)"
5. ↑  Dictionary.com definition
6. ↑  Finlay 1856. sfn error: no target: CITEREFFinlay1856 (help)
7. ↑  Greene 2000. sfn error: no target: CITEREFGreene2000 (help)
**Светлана Гајинов Ного** ( Кулпин, 10 февруари 1960 - Бачки Петровац, 19 мај 2017 ) била поетеса, сликар, професор и директор на училиштето во Кулпин. Била член на Друштвото на писателите на Војводина.

Кратка биографија и дело
------------------------

Светлана Гајинов Ного е родена на 10 февруари 1960 година во Кулпин. Дипломирала на Филозофскиот факултет во Нови Сад, насока југословенска книжевност и општа литература. На постдипломски студии се запишала во 1987 година на Филолошкиот факултет во Белград. Пишувала поезија и сликала. Објавени збирки поезија;

* „Простори на материјата", КОС, Белград, 1984 година. г.
* „Колешница", Вук Караџиќ, Параќин, 1992 г. г.
* „Литургии", Книжевна заедница, Нови Сад, 1993 година. г.
* „В’леш книга", Просвета, Белград, 1997 г. г.
* „Абис", Просвета, Белград 1999 г. г.

Живеела во Бачки Петровац, а работела во основното училиште во Кулпин, каде од 1993 година била директорка на училиштето два мандата. Активно била вклучена во работата на Српската православна црква и во црковните студии на училиште.

Покрај тоа, таа активно се занимавала со сликарство и имала многу групни изложби и неколку самостојни изложби во апстрактна техника, како и склопови.

Таа починала по тешко боледување на 19 мај 2017 година и била погребана на гробиштата во Кулпин.

Наводи
------

1. 1 2 3  „IN MEMORIAM: Svetlana Gajinov Nogo". *www.kulpin.net* (словачки). Посетено на 2021-01-28.

Надворешни врски
----------------

* 
*
**Рашадските јазици** сочинуваат мала јазична група на кардофанските јазици. Иако се ставаат во групата на кардофански јазици, нивното место во нигер-конгоанските јазици не е утврдено. Овие јазици се зборуваат во Судан и има предлози од јазичари повторно да се класифицираат овие јазици, овој пат како посебна гранка во нигер-конгоанските јазици.

Јазици
------

Во групата на рашадски јазици спаѓаат:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| рашадски  | 

|  |  |
| --- | --- |
|  тагојски јазик  | *умалиски јазик, морепски јазик, гојски јазик, орички јазик* |
|  |
|  тегалиски јазик  | *гомски јазик* |
|  |
|  | ? тингалски јазик (каџакџа) |
|  |

 |
|  |

✻ **Забелешка**: Јазиците во *закосени букви* често се сметаат за дијалекти на тагојскиот, односно тегалскиот јазик.

Наводи
------

1. ↑  Рашадски јазици на Етнолог

Користена литература
--------------------

✻ Roger Blench. Unpublished. Kordofanian and Niger-Congo: an evaluation of the evidence.

Надворешни врски
----------------

⇨ Рашадските јазици на Етнолог

|  |  |
| --- | --- |
| Stub icon | *Оваа статија за нигер-конгоански јазик е никулец. Можете да помогнете со тоа што ќе ја проширите.** п
* р
* у
 |
**Островот на Ним** (англиски: *Nim’s Island*) е авантура, комедија – филм од 2008 год. Филмот е заснован според истоимената книга од Венди Ор. Светската премиера на филмот се одржа на 4 април 2008. Филмот доби различни прифаќања од публиката. На 10 април порталот Ротен Томатос го оцени филмот 49% позитивни критики од 80 вкупно.

Синопсис
--------

Ним (Абигаил Бреслин) е осамено девојче кое живее на напуштен остров со својот татко научник. Таа ги поминува деновите во луди авантури во шумите со своите пријатели животните и својата откачена фантазија. Ним е пасионирана читателка на книги, особено возбудливите авантури на авторот Алекс Ровер. Една вечер кога татко и ќе се загуби при пловидба, Ним му праќа писмо на својот омилен автор со молба да и помогне. Но, Ним не знае дека Алекс Ровер е всушност жена. 
Александра (Џоди Фостер) е агорафобична (фобија од отворен простор) и никогаш не ја напуштила својата куќа. Но, и таа има луда фантазија - за неа Алекс Ровер е измислен лик со кој постојано се дружи. Меѓутоа, кога ќе го добие писмото од Ним, ќе собере храброст да излезе од дома и да и помогне. Во авантурата придружува ја измислениот пријател

| Глумци | Ликови |
| --- | --- |
| Абигаил Бреслин | Ним Русо |
| Џоди Фостер | Александра |
| Жерард Бутлер | Џек Русо / Алекс Ровер |
| Алфонско МекАули | Расел |
| Морган Грифин | Алиса |
| Мајкл Карман | Капетан |
| Кристофер Бакер | Ензин |
**Роко и неговите браќа** (италијански: *Rocco e i suoi fratelli*) - италијански филм од 1960 година, во режија на Лукино Висконти. Во главните улоги настапуваат: Ален Делон, Ренато Салватори, Ани Жирардо, Катина Паксину, Спирос Фокас, Макс Картие и Клаудија Кардинале. Филмот освоил две награди на филмскиот фестивал во Венеција при што режисерот и продуцентот одбиел да ја примат специјалната награда на жирито. Вкупно, на разни фестивали, филмот освоил 10 награди и имал уште 10 други номинации.

Синопсис
--------

По смртта на таткото, во Милано пристигнува Розарија Паронди (ја игра Паксину) со своите четворица синови. Тие упаѓаат на веселбата по повод свршувањето на нејзиниот син Винченцо (го игра Фокас), но набргу доаѓа до кавга меѓу Розарија и мајката на невестата поради што се прекинува веселбата. Розарија и нејзините деца се сместуваат во подрумските простории на една зграда, сонувајќи за подобар стан. Возрасниет синови почнуваат да работат, а примамен од можноста за брза заработка, мрзеливиот Симоне (го игра Салватори) станува боксер. Истовремено, тој почнува љубовна врска со проститутката Надја (ја игра Жирардо). Меѓутоа, тој не сака да тренира, па неговата боксерска кариера завршува неславно. Роко (го игра Делон) заминува во армијата, а таму случајно ја среќава Надја, која штотуку излегла од затвор. Во меѓувреме, Винченцо стапува во брак и добива дете, а Чиро завршува вечерно училиште и се вработува во фабриката на Алфа Ромео. По отслужувањето на воениот рок, Роко започнува љубовна врска со Надја, но за тоа дознава Симоне кој, заедно со група другари, ги напаѓа Роки и Надја при што ја силува Надја и го претепува Роко. Тогаш, Роко сфаќа дека Симоне е вљубен во Надја и чувствува вина за несреќата на својот брат, поради што ја раскинува врската со Надја. Истовремено, тој станува познат боксер. Симоне повторно ја среќава Надја и живее заедно со неа, наспроти негодувањето на мајка му. Додека кариерата на Роко напредува, Симоне пропаѓа морално и физички, а Надја повторно го напушта. Кога Симоне е обвинет за кражба, Роко несебично му помага, но Симоне е немилосрден и продолжува да изнудува пари од браќата. Еднаш, тој дознава каде може да ја најде Надја, а когатаа му кажува дека го мрази, тој ја убива. Во мигот кога семејството Паронди го прославува успехот на Роко, во станот влегува Симоне со веста дека ја убил Надја. По неколку дена, Симоне е затворен, а потресен од семејната трагедија, Роко се враќа во родниот крај.

Наводи
------

1. ↑  IMDb, Rocco and His Brothers (1960)Awards (пристапено на 19.4.2020)
2. ↑  IMDb, Rocco and His Brothers (1960) (пристапено на 19.4.2020)
**Рај** (руски: *Рай*) - руско-германски филм од 2016 година, во режија на Андреј Кончаловски, кој е автор и на сценариото, заедно со Елена Киселева. Улогите во филмот ги толкуваат: Јулија Висоцка, Филип Дикен, Кристијан Клаус, Виктор Сухоруков, Петер Курт, Вера Воронкова, итн. На Филмскиот фестивал во Венеција, Кончаловски ја добил наградата „Сребрен лав" за најдобар режисер, а филмот бил номиниран за наградата „Златен лав".

Содржина
--------

Филмот се состои од три приказни на тројца различни луѓе, кои судбината ги поврзува меѓу себе: руската благородничка Олга која живее како имигрант во Париз, шефот на полицијата Жил и нацистичкиот офицер Хелмут. Притоа, тројцата ги раскажуваат своите приказни откако веќе се мртви:

За време на нацистичката окупација на Париз, полицијата упаѓа во еден стан, каде открива две еврејски дечиња. Притоа, полицијата ја притвора руската благородничка Олга (ја глуми Висоцка), под обвинение дека ги криела децата. Во полициската станица, Олга е сведок на мачењето на еден член на Движењето на отпорот и, со цел да го спаси од натамошната тортура, таа му нуди сексуална услуга на шефот на полицијата Жил (го игра Дикен). Тој ја прифаќа понудата и за утредента закажува средба со неа, но во меѓувреме го убиваат членовите на Движењето на отпорот.

Олга е испратена во концентрационен логор, каде случајно ги среќава двете еврејски деца и почнува да се грижи за нив. Во логорот доаѓа Хелмут (го игра Клаус), офицер на СС-трупите, кој треба да ги испита сомнежите за финансиски малверзации. Тој ја здогледува Олга и веднаш ја препознава, бидејќи во 1933 година со неа бил заедно на летување во Италија. Хелмут ја зема Олга како слугинка во својот стан и прави план да ја префрли во Швајцарија.

На денот, кога логорот е нападнат, наместо да побегне со автомобилот кој ја чека, Олга влегува во гасната комора наместо една друга затвореничка на која ѝ ги остава двете Еврејчиња. На крајот, Хелмут погинува од експлозија на граната, Олга умира во гасната комора, но децата успеваат да се спасат.

Наводи
------

1. ↑  IMBd, Ray (2016), Awards (пристапено на 29.11.2016)
2. ↑  IMBd, Ray (2016) (пристапено на 29.11.2016)